ఈక్వడార్ ప్రాంతంలో ఇన్‌కాలు రాకముందే. 16,500-13,000 సంవత్సరాల క్రితం సుమారు చివరి హిమనదీయ కాలం చివరిలో అమెరికాలో పాలియో-ఇండియన్స్ తొలిసారిగా మానవులు నిసించారని అని పురావస్తు ఆధారాలు సూచిస్తున్నాయి. ఈక్వెడార్కు చేరుకున్న మొట్టమొదటి ఇండియన్లు ఉత్తర, మధ్య అమెరికా నుండి లేదా పసిఫిక్ మహాసముద్ర తీరప్రాంత పడవలో ప్రయాణించి ఇక్కడకు చేరుకుని ఉండవచ్చని భావిస్తున్నారు. ఈక్వడార్‌కు చాలవరకు తరువాత వలసలు అమెజాన్ ఉపనదుల ద్వారా వచ్చారని భావిస్తున్నారు. ఇతరులు ఉత్తర దక్షిణ అమెరికా నుండి,దక్షిణ అమెరికా దక్షిణ భాగంలో ఉన్న అండీస్ గుండా ప్రయాణించీ ఇక్కడకు చేరుకున్నారు. ప్రత్యేకజాతి సమూహంగా అభివృద్ధి చెందుతున్న సమయంలో వారు వివిధ భాషలను అభివృద్ధి చేశారు.

వారి భాషలకు ఒకదానితో ఒకటి సంబంధం లేనప్పటికీ ఈ సమూహాలు సాంస్కృతికంగా ఒకదానితో ఒకటి పోలిన సమూహాలను అభివృద్ధి చేశాయి. అవి ఈ ప్రాంతమంతటా వివిధ పరిసరాలలో ఉన్నాయి. తీరప్రాంత ప్రజలు చేపలు పట్టడం, వేటాడటం, సేకరించే సంస్కృతిని కలిగి ఉన్నారు. ఆండీస్ పర్వతప్రాంతాలలో ఈ ప్రజలు సెడెంటరీ వ్యవసాయ పద్ధతిని అభివృద్ధి చేశారు. అమెజాన్ ముఖద్వార ప్రజలు నోమాడిక్ సంచార వేట, ఆహార సేకరణ ఆధారంగా జీవనం సాగించే సంస్కృతిని అభివృద్ధి చేసారు.

ఆండీస్ పర్వతాలలో ఉన్న స్థిరజీవితం గడుపుతున్న హైలాండ్ ప్రజలు, గిరిజనుల సమూహాలు సహకార విధానంలో వ్యవసాయంచేసే గ్రామాలను ఏర్పరచారు. వ్యవసాయ వనరులపై ఆధారపడిన మొట్టమొదటి దేశాలు జంతువుల పెంపకాన్ని చేపట్టాయి.చివరికి వారి నాయకుల యుద్ధాలు, వివాహాల ద్వారా సమూహ దేశాలు సమాఖ్యలుగా ఏర్పడ్డాయి. ఒక ఆదిమవాసుల సమూహం షిరీస్ అని పిలువబడే ఒకే సమాఖ్యకా ఏర్పరిచారు. ఇది వివిధ ప్రాంతాల మధ్య వ్యవస్థీకృత వర్తకానికి, వస్తు మార్పిడికీ ఉపయోగపడింది. దాని రాజకీయ, సైనిక అధికారం డుచిసెల వంశం పాలనలోకి వచ్చింది.

భూభాగాలను కోల్పోవడం 1830
గణాంకాలు
సంస్కృతి
ఇన్‌కాకు పూర్వ చరిత్ర